Във връзка с постъпило *Уведомление с вх. № ОВОС-1831/21.06.2022г. за инвестиционно предложение (ИП): „ЖИЛИЩНО СТРОИТЕЛСТВО И ОБЩЕСТВЕНО ОБСЛУЖВАЩИ ДЕЙНОСТИ– образуване на 12 броя УПИ “, в ПИ с идентификатор 56784.533.418 по КК на град ПЛОВДИВ, местност кв. БЕЛОМОРСКИ, община ПЛОВДИВ, с възложители* „А.С. ИМПОРТ - ЕКСПОРТ – 2003” ЕООД и Г-ЖА СТ. ПАВЛОВА и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда жилищно строителство и обществено обслужващи дейности – образуване на 12 броя УПИ и така заявено попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 и т.2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив и Район Южен

Отговорено от РИОСВ-Пловдив на 01.07.2022г.